Quotiens Ecclesiasticæ dispensationis officia, sinodalibus præceptis reformantur, et ad memoriam posterorum bonorum predecessorum, laudis et bene gesta recitantur, exemplo caritatis imitatione justiciæ, de illis præcipue que apud religiosos et fidei domesticos, nostris temporibus benigne confereuntur, dignum duscimus juxta consuetudinem antiquorum, et nos fideliter indagare, et perfectioribus instrumentis, pia deliberatione tractare. Ego igitur Jocerannus, divino nutu Lingonensis Ecclesiæ episcopus, cum de statu et proventu ejusdem matris basilicæ, una cum reverentissimo tocius cleri comitatu, in plenaria sinodo generaliter tractaremus, venerunt ad nos divionensis Ecclesiæ Sancti Stephani regulares Canonici, Domnus Galo prior, et religiosi alii rogantes et obsecrantes, ut sicut ad nostrum Episcopale Jus pertinebat, de Ecclesia beate Martini de Campania, quam de Jure Ecclesiæ suæ antiquus fuisse diu reclamaverant, et de aliis rebus quas in nostro episcopatu, nostra et fidelium nostrorum dispensatione ad quisierant, auctoritatis nostræ litteras faceremus, et proprii nostri sigilli impressione firmatas confirmaremus. Quorum Justæ peticioni archidiaconorum nostrorum, et ejusdem sacri conventus consilio libenter adquiescentes, Ecclesiam illam beate Martini de Prato, quæ dicitur in campania, cum capella sua, quæ est in superiore fontanarum villa. Salvo jure Lingonensis Ecclesiæ, illis reddimus et concedimus. Ecclesiam quoque de Gemellis, cum capella sua, quæ est in villa de Picangis, et Ecclesiam de Ormentiaco, quæ est in confinio ipsius Lingonicæ civitatis, cum duabus capellis suis, quarum una de Roseriis, altera de Mardoo Episcopi villa esse cognoscitur, salvis nichilominus lingonensis Ecclesiæ consuetudinibus, illis donamus, et perpetuo Jure confirmamus et per istius cartæ instrumentum, archidiaconis notris confirmendam tradimus. Signum Giulenci archidiaconi, Garnerii Archidiaconi, Ayrardi Archidiaconi, Goceleni archidiaconi, Guidonis archidiaconi, Acta sunt hæc anno ab incarnatione divini, Millesimo, centesimo, vicesimo, indicatione XIII, Calixto summo pontifice. Ludovico Francorum rege, Joceranno Lingonensis Ecclesesiæ pontifice. Ego Durannus Lingonensis Ecclesiæ notarius ad vicem Fulconis primiscerii et ejusdem Ecclesiæ Archicancellarii, scripsi, dictavi et recitavi.